KOMISIJOS REGLAMENTAS (EB) Nr. 1497/2006
2006 m. spalio 10 d.
iš dalies keičiantis Reglamentą (EB) Nr. 1428/2006, nustatantį eksporto grąžinamąsias išmokas už sirupus ir kai kuriuos kitus cukraus produktus, eksportuojamus toliau jų neperdirbus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2006 m. vasario 20 d. Tarybos reglamentą (EB) Nr. 318/2006 dėl bendro cukraus sektoriaus rinkų organizavimo (1), ypač į jo 33 straipsnio 2 dalies ketvirtą pastraipą,
kadangi:
(1)
Komisijos reglamentu (EB) Nr. 1428/2006 (2) nuo 2006 m. rugsėjo 29 d. buvo nustatytos eksporto grąžinamosios išmokos už Reglamento (EB) Nr. 318/2006 1 straipsnio 1 dalies c, d ir g punktuose išvardytus produktus.
(2)
Atsižvelgiant į papildomą Komisijos turimą informaciją, kuri visų pirma yra susijusi su vidaus ir pasaulio rinkos kainų santykio pokyčiu, reikia pakoreguoti šiuo metu galiojančias eksporto grąžinamąsias išmokas.
(3)
Todėl reikėtų atitinkamai iš dalies pakeisti Reglamentą (EB) Nr. 1428/2006,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1428/2006 priedas pakeičiamas šio reglamento priedu.
2 straipsnis
Šis reglamentas įsigalioja 2006 m. spalio 11 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. spalio 10 d.